
A. [bookmark: _Toc244201158]UVOD 

Sukladno Zakonu o proračunu (Narodne novine, br. 144/21) i Uputama Ministarstva financija za izradu prijedloga proračuna jedinica lokalne i područne (regionalne) samouprave za razdoblje 2027. - 2029., Jedinstveni upravni odjel Općine Kamanje izrađuje ove Upute radi pripreme prijedloga Proračuna Općine Kamanje i prijedloga financijskog plana proračunskog korisnika za razdoblje 2027. - 2029.

Jedinstveni upravni odjel Općine Kamanje ovim Uputama, na temelju poznatih veličina, pokazatelja i metodologije izrade proračuna i financijskih planova, utvrđuje polazne veličine, limite i rokove za izradu prijedloga financijskog plana proračunskog korisnika te prijedloga Proračuna Općine Kamanje za 2027. godinu s projekcijama za 2028. i 2029. godinu.

Rokovi i metodologija za izradu prijedloga proračuna utvrđeni su Zakonom o proračunu (Narodne novine, br. 144/21). Pri izradi prijedloga proračuna i financijskih planova primjenjuju se i Pravilnik o planiranju u sustavu proračuna (Narodne novine, br. 1/24), Pravilnik o proračunskim klasifikacijama (Narodne novine, br. 4/24 i 122/25), Pravilnik o proračunskom računovodstvu i Računskom planu (Narodne novine, br. 158/23 i 154/24), Pravilnik o korištenju sredstava Europske unije (Narodne novine, br. 44/24) te Zakon o fiskalnoj odgovornosti.

Odredbe ovih propisa odnose se na proračunske korisnike. Čelnik jedinice lokalne i područne (regionalne) samouprave odnosno proračunskog korisnika odgovoran je za zakonito i pravilno planiranje i izvršavanje proračuna, odnosno financijskog plana. 

Ove Upute s obrascima potrebnim za izradu proračuna i financijskog plana proračunskog korisnika objavit će se na mrežnim stranicama Općine Kamanje.

Upute Ministarstva financija za izradu prijedloga proračuna jedinica lokalne i područne (regionalne) samouprave za razdoblje 2027. - 2029. objavljene su u listopadu 2026. godine. Pri izradi proračuna i financijskog plana primjenjuju se i upute Ministarstva financija iz prethodnih proračunskih razdoblja za sadržaje koji su u njima detaljno obrazloženi, u dijelu u kojem su i dalje primjenjive.

Proračunski korisnik Općine Kamanje je Dječji vrtić Kamanje.

Jedinstveni upravni odjel i proračunski korisnik iz nadležnosti Općine Kamanje obvezni su pridržavati se ovih Uputa, propisane metodologije i utvrđenih limita u postupku izrade prijedloga financijskog plana za razdoblje 2027.-2029. godine.

Čelnik jedinice lokalne samouprave – općinski načelnik, odnosno proračunskog korisnika- ravnatelj odgovoran je za zakonito i pravilno planiranje i izvršavanje proračuna odnosno financijskog plana.

B. SADRŽAJ UPUTA ZA IZRADU PRIJEDLOGA PRORAČUNA OPĆINE KAMANJE I PRIJEDLOGA FINANCIJSKIH PLANOVA PRORAČUNSKOG KORISNIKA OPĆINE KAMANJE ZA RAZDOBLJE 2027.-2029.

Uputa za izradu prijedloga proračuna i prijedloga financijskih planova proračunskih korisnika sadrži:

· temeljne makroekonomske pretpostavke
· opis planiranih politika Općine Kamanje
· procjenu prihoda i rashoda te primitaka i izdataka proračuna Općine Kamanje za razdoblje 2027.-2029.
· visinu rashoda koji se financiraju iz općih prihoda i primitaka te namjenskih primitaka po razdjelima organizacijske klasifikacije, 2027.-2029.raspoređenu na:
· visinu rashoda potrebnih za provedbu postojećih programa odnosno aktivnosti, koje proizlaze iz važećih propisa (limit 1),
· visinu rashoda potrebnih za uvođenje i provedbu novih ili promjenu postojećih programa odnosno aktivnosti (limit 2).

· način izrade i rok za dostavu prijedloga financijskih planova proračunskih korisnika Općine Kamanje
· rok za dostavu prijedloga financijskih planova proračunskih korisnika Općine Kamanje – terminski plan
1. [bookmark: _Toc244201159]TEMELJNE MAKROEKONOMSKE PRETPOSTAVKE ZA IZRADU PRIJEDLOGA PRORAČUNA 

U skladu s člankom 26. Zakona o proračunu („Narodne novine“, br. 144/21), upute za izradu i dostavu prijedloga financijskih planova proračunskih korisnika obvezno sadrže temeljne makroekonomske pretpostavke za izradu prijedloga proračuna.

Makroekonomski i fiskalni okvir za izradu Proračuna Općine Kamanje za 2027. godinu i projekcija za 2028. i 2029. godinu temelji se na Uputama Ministarstva financija za izradu prijedloga proračuna jedinica lokalne i područne (regionalne) samouprave za razdoblje 2027.–2029. te Nacionalnom srednjoročnom fiskalno-strukturnom planu Republike Hrvatske.

Proračunsko planiranje potrebno je uskladiti s Nacionalnim srednjoročnim fiskalno-strukturnim planom Republike Hrvatske kojim se utvrđuje smjer fiskalnih kretanja Republike Hrvatske te prioritetne reforme i ulaganja. U srednjoročnom razdoblju poseban naglasak stavlja se na očuvanje fiskalne održivosti, uz uvažavanje potrebe povećanih izdvajanja za obranu.

U planiranom razdoblju naglašava se važnost kontinuiteta reformi i investicija u okviru Plana za oporavak i otpornost te kohezijskih fondova Europske unije, energetske tranzicije, snaženja tržišta kapitala te konsolidacije i povećanja učinkovitosti politika istraživanja, inovacija i obrazovanja. Ističe se i potreba jačanja politika tržišta rada te unapređenja adekvatnosti socijalne i zdravstvene skrbi i priuštivog stanovanja, uz istodobno vođenje računa o fiskalnoj održivosti.

Prilikom izrade prijedloga financijskih planova za razdoblje 2027.–2029. potrebno je realno procijeniti prihode i primitke te rashode i izdatke, uzimajući u obzir lokalne okolnosti, raspoložive izvore financiranja, ugovorene i preuzete obveze, očekivanu dinamiku provedbe projekata te dugoročnu održivost proračuna. Planiranje rashoda mora biti usklađeno s realno očekivanim prihodima i prioritetima Općine Kamanje.
2. [bookmark: _Toc244201160]OPIS PLANIRANIH POLITIKA OPĆINE KAMANJE

Osnovni ciljevi u provođenju politike Općine Kamanju u predstojećem razdoblju bit će:

· Razvoj i izgradnja novih objekata komunalne infrastrukture (cesta, javne rasvjete, javnih površina) i objekata predškolskog odgoja
· Održavanje komunalne infrastrukture
· Razvoj turizma i djelatnosti s tim u vezi
· Promoviranje i poticanje kulturnih događaja
· Potpora kulturnim i sportskim udrugama,
· Predškolski odgoj
· Unapređenje protupožarne zaštite
· Socijalna uključenost
· Upravljanje imovinom

Navedeni ciljevi u skladu su sa usvojenim Provedbenim programom Općine Kamanje od 2025. do 2029. godine.

3. [bookmark: _Toc244201161]PROCJENA PRIHODA I RASHODA TE PRIMITAKA I IZDATAKA PRORAČUNA OPĆINE KAMANJE ZA RAZDOBLJE 2027.-2029.

Općina Kamanje i proračunski korisnik planiraju prihode i primitke iz svog djelokruga rada i iskazuju ih prema vrstama prihoda odnosno po ekonomskoj klasifikaciji (računski plan proračuna) i po izvorima financiranja za trogodišnje razdoblje. 
Osim ekonomske klasifikacije, u izradi plana prihoda proračunski korisnici primjenjuju i klasifikaciju po izvorima financiranja. Prihodi i primici planiraju se, izvršavaju i računovodstveno prate po izvorima financiranja. Izvori financiranja predstavljaju skupine prihoda i primitaka iz kojih se podmiruju rashodi i izdaci određene vrste i utvrđene namjene.

Osnovni izvori financiranja jesu: 

· opći prihodi i primici proračuna uključuje prihode od poreza, prihode od financijske imovine, prihode od nefinancijske imovine, prihode od administrativnih (upravnih) pristojbi i prihode od kazni. U opće prihode i primitke proračunski korisnik uključuje prihode koje ostvari iz nadležnog proračuna, a koje planira u okviru podskupine 671 –Prihodi iz nadležnog proračuna za financiranje redovne djelatnosti proračunskih korisnika, 
· vlastiti prihodi čine prihode koje proračunski korisnik ostvari obavljanjem poslova na tržištu i u tržišnim uvjetima, a koje mogu obavljati i drugi pravni subjekti (iznajmljivanje prostora, obavljanje ugostiteljskih usluga, prihodi od kamata i sl.). Vlastiti prihodi iskazuju se u okviru podskupine 661 – Prihodi od prodaje proizvoda i robe te pruženih usluga, 
· prihodi za posebne namjene uključuju prihode čije su korištenje i namjena utvrđeni posebnim zakonima i propisima, a to su za upravna tijela: prihodi od komunalnog doprinosa, komunalne naknade, naknade za koncesije, boravišna pristojba, naknada za zadržavanje nezakonito izgrađenih zgrada i drugo, dok su za proračunske korisnike prihodi od sufinanciranja cijena usluga koje se evidentiraju na računu 652 –sufinanciranje cijene usluge, participacije i sl. (prihodi od članarina  te prihodi od sudjelovanja roditelja u cijeni vrtića i sl.) 
· pomoći čine prihodi ostvareni od inozemnih vlada, od međunarodnih organizacija te institucija i tijela EU, prihodi iz drugih proračuna te ostalih subjekata unutar općeg proračuna. JLPRS planiraju sredstva EU pomoći na podskupini računa 633 Pomoći proračunu iz drugih proračuna.. Ako proračunski korisnik prima sredstva od proračuna koji im nije nadležan (državni, županijski, općinski proračuni), planira ih na podskupini 636 Pomoći proračunskim korisnicima iz proračuna koji im nije nadležan 
· donacije čine prihodi ostvareni od fizičkih osoba, neprofitnih organizacija, trgovačkih društava i od ostalih subjekata izvan općeg proračuna. Proračunski korisnici ne mogu planirati donacije od drugih proračuna i proračunskih korisnika, 
· prihodi od prodaje ili zamjene nefinancijske imovine i naknade s naslova osiguranja čine sredstva od prodaje ili zamjene nefinancijske imovine i od naknade štete s osnove osiguranja, a mogu se koristiti samo za kapitalne rashode. Kapitalni rashodi jesu: rashodi za nabavu nefinancijske imovine, rashodi za održavanje nefinancijske imovine, za nabavu nefinancijske imovine i dodatna ulaganja u nefinancijsku imovinu te ulaganja u dionice i udjele u trgovačkih društava. U ovaj izvor pripadaju i prihodi od prodaje zemljišta, stambenih  i poslovnih objekata, prihodi od prodaje stanova na kojima je postojalo stanarsko pravo i drugo. 
· namjenski primici uključuju primitke od financijske imovine i zaduživanja, čija je namjena utvrđena posebnim ugovorima i/ili propisima. Napominjemo da se proračunski korisnik prema Zakonu o proračunu ne može dugoročno zadužiti bez suglasnosti Općinskog načelnika, odnosno Općinskog vijeća.

Na temelju dosadašnjeg ostvarenja prihoda, očekivanih gospodarskih i fiskalnih kretanja, važećih propisa, poznatih izvora financiranja te planiranih projekata i aktivnosti, Općina Kamanje procjenjuje sljedeću visinu prihoda i primitaka za razdoblje 2027.–2029.:

	Izvor prihoda
	2027.
	2028.
	2029.

	Opći prihodi i primici
	493.800,00 €
	503.700,00 €
	513.800,00 €

	Vlastiti prihodi
	8.000,00 €
	8.000,00 €
	8.000,00 €

	Prihodi za posebne namjene
	109.160,00 €
	111.000,00 €
	113.000,00 €

	Pomoći
	388.040,00 €
	350.300,00 €
	350.200,00 €

	Donacije
	1.000,00 €
	1.000,00 €
	1.000,00 €

	Prihodi od prodaje nefinancijske imovine
	1.000,00 €
	1.000,00 €
	1.000,00 €

	UKUPNO
	1.001.000,00 €
	975.000,00 €
	986.000,00 €




Rashodi će se za sljedeće trogodišnje razdoblje rasporediti prema proračunskim klasifikacijama (programska, ekonomska, funkcijska i izvori financiranja) u skladu s Pravilnikom o proračunskim klasifikacijama i Pravilnikom o proračunskom računovodstvu i računskom planu.  Kako financijski plan korisnika treba biti uravnotežen, izuzev prihoda i rashoda (korisnici najčešće nemaju primitaka i izdataka) potrebno je u plan uključiti i predviđeni manjak, odnosno višak prihoda te s navedenim bilančnim kategorijama postići uravnoteženje. 

4. [bookmark: _Toc244201162]VISINA RASHODA KOJI SE FINANCIRAJU IZ OPĆIH PRIHODA I PRIMITAKA TE NAMJENSKIH PRIMITAKA PO RAZDJELIMA ORGANIZACIJSKE KLASIFIKACIJE, 2027.-2029.- Limiti proračunski korisnici

a) visina rashoda potrebnih za provedbu postojećih programa odnosno aktivnosti
b) visina rashoda potrebnih za uvođenje i provedbu novih ili promjenu postojećih programa odnosno aktivnosti

Sukladno članku 26. Zakona o proračunu Jedinstveni upravni odjel dužan je utvrditi visinu rashoda potrebnih za provedbu postojećih programa odnosno aktivnosti te visinu potrebnih za uvođenje i provedbu novih ili promjenu postojećih programa odnosno aktivnosti odnosno dvojne limite.
Dvojni limiti utvrđuju se za rashode koji se financiraju iz općih prihoda i primitaka te namjenskih primitaka, u skladu s člankom 26. Zakona o proračunu. Vlastiti i ostali namjenski izvori proračunskog korisnika planiraju se prema realno očekivanom ostvarenju i namjeni utvrđenoj propisima, ugovorima ili drugim aktima.

Limit 1. odnosi se na sredstva potrebna za provedbu postojećih programa, odnosno aktivnosti (troškovi održavanja postojeće razine usluga, uzimajući u obzir primjerice očekivane promjene u broju korisnika, promjene u razine i vrste usluga i sl.). 
Limit 2. odnosi se na sredstva potrebna za provedbu novih ili promjenu postojećih programa ili aktivnosti. Navedeni limiti proračunskog korisnika DV Kamanje odnose se na sredstva koja se financiraju iz Proračuna Općine Kamanje.

	PRORAČUNSKI KORISNIK
	2027.
Limit 1.
	2027. Limit 2.
	2028. Limit 1.
	2028. Limit 2.
	2029. Limit 1.
	2029. Limit 2.

	DJEČJI VRTIĆ 
KAMANJE
	185.000,00
	0,00
	188.000,00
	0,00
	190.000,00
	0,00



Kod izrade, predlaganja i donošenja proračuna i financijskih planova u proračunskom procesu za razdoblje 2027.-2029. godine potrebno je pridržavati se sljedećeg:
•	Proračun i financijski planovi za 2027. godinu i projekcije za 2028. i 2029. godinu donose se na razini skupine ekonomske klasifikacije. Za potrebe detaljnog planiranja i unosa u računovodstvenu aplikaciju proračunski korisnik izrađuje prijedlog financijskog plana na razini odjeljka, dok Upravno vijeće usvaja prijedlog financijskog plana na razini skupine ekonomske klasifikacije, sukladno članku 38. Zakona o proračunu.
5. [bookmark: _Toc244201163]NAČIN IZRADE PRIJEDLOGA PRORAČUNA / FINANCIJSKIH PLANOVA PRORAČUNSKIH KORISNIKA OPĆINE KAMANJE 

Proračunski korisnik Općine Kamanje obvezan je izraditi prijedlog financijskog plana u skladu sa Zakonom o proračunu, Pravilnikom o planiranju u sustavu proračuna, Pravilnikom o proračunskim klasifikacijama, Pravilnikom o proračunskom računovodstvu i Računskom planu, Uputama Ministarstva financija za razdoblje 2027. - 2029. i ovim Uputama.
Proračun Općine Kamanje sastoji se od plana za proračunsku godinu i projekcija za sljedeće dvije godine, a sadrži financijske planove proračunskih korisnika prikazane kroz opći i posebni dio i obrazloženje proračuna.
Uz Upute upravna tijela obvezna su svojim proračunskim korisnicima dodijeliti limite, odnosno maksimalne iznose sredstava iz općinskog proračuna namijenjene financiranju programa proračunskog korisnika.
Proračunski korisnik izrađuje prijedlog financijskog plana na razini odjeljka (četvrta razina računskog plana), dok Upravno vijeće, sukladno članku 38. stavcima 2. i 3. Zakona o proračunu, prije dostave Općini Kamanje usvaja prijedlog financijskog plana koji sadrži plan za 2027. godinu i projekcije za 2028. i 2029. godinu na razini skupine ekonomske klasifikacije (druga razina računskog plana).
[bookmark: _Toc244201164]5.1.  Sadržaj proračuna Općine Kamanje 2027.-2029. 
Proračun Općine Kamanje za 2027.-2029.g. sastoji se od plana za proračunsku godinu i projekcija za sljedeće dvije godine.

Detaljni prikaz sadržaja proračuna dan je u Tablici.


Tablica - Proračun Općine Kamanje za razdoblje 2027. – 2029.
	PRORAČUN OPĆINE KAMANJE ZA RAZDOBLJE 2027.-2029.

	SADRŽAJ
	SASTAVNI DIO
	OPIS SASTAVNOG DIJELA

	














Opći dio proračuna
	Sažetak Računa prihoda i rashoda
Sažetak Računa financiranja
	1. ukupni prihodi poslovanja i prihodi od prodaje nefinancijske imovine, ukupni rashodi
poslovanja i rashodi za nabavu nefinancijske imovine,
2.ukupni primici od financijske imovine i zaduživanja i izdaci za financijsku imovinu i
otplate zajmova

	
	Račun prihoda i rashoda
	1. ukupni prihodi i rashodi iskazani prema izvorima financiranja i ekonomskoj
klasifikaciji na razini skupine
2. ukupni rashodi iskazani prema funkcijskoj klasifikaciji

	
	Račun financiranja
	1. ukupni primici od financijske imovine i zaduživanja i izdaci za financijsku imovinu i
otplate instrumenata zaduživanja prema izvorima financiranja i ekonomskoj klasifikaciji
na razini skupine

	
	Preneseni manjak ili višak prihoda nad rashodima
	1. ako ukupni prihodi i primici nisu jednaki ukupnim rashodima i izdacima, opći dio
proračuna sadrži i preneseni višak ili preneseni manjak prihoda nad rashodima

	
	Višegodišnji plan
uravnoteženja
	1.ako JLP(R)S ne mogu preneseni manjak podmiriti do kraja proračunske godine,
obvezni su izraditi višegodišnji plan uravnoteženja za razdoblje za koje se proračun
donosi
2. ako JLP(R)S ne mogu preneseni višak, zbog njegove veličine, u cijelosti iskoristiti u
jednoj proračunskoj godini, korištenje viška planira se višegodišnjim planom
uravnoteženja za razdoblje za koje se proračun donosi

	Posebni dio proračuna
	Plan rashoda i izdataka
proračuna JLP(R)S i njihovih
proračunskih korisnika
	1. rashodi i izdaci JLP(R)S i njihovih proračunskih korisnika iskazani po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata

	Obrazloženje
proračuna
	Obrazloženje općeg i
posebnog
dijela proračuna
	1. obrazloženje općeg dijela proračuna JLP(R)S sadrži obrazloženje prihoda i rashoda,
primitaka i izdataka proračuna JLP(R)S i obrazloženje prenesenog manjka odnosno viška
proračuna JLP(R)S
2. obrazloženje posebnog dijela proračuna JLP(R)S temelji se na obrazloženjima
financijskih planova proračunskih korisnika, a sastoji se od obrazloženja programa koje
se daje kroz obrazloženje aktivnosti i projekata zajedno s ciljevima i pokazateljima
uspješnosti iz akata strateškog planiranja



Kod planiranja projekata sufinanciranih iz fondova Europske unije prihvatljivi i neprihvatljivi troškovi te vlastiti udio moraju se planirati na odgovarajućim izvorima financiranja. Za bespovratna sredstva koriste se oznake izvora koje odgovaraju programu/fondu EU, uz propisane analitičke oznake za raspoloživi predujam i predfinanciranje.
Kod sredstava Mehanizma za oporavak i otpornost (NPOO) potrebno je osigurati podudarnost izvora kod davatelja i primatelja. Bespovratna sredstva NPOO-a doznačena iz izvora 581 evidentiraju se kod primatelja na izvoru 58100, dok se sredstva NPOO zajma doznačena iz izvora 815 evidentiraju na izvoru 50815.
Pri planiranju režijskih troškova za 2027. godinu potrebno je uzeti u obzir važeće mjere Vlade Republike Hrvatske koje se odnose na javni i neprofitni sektor, uključujući vrtiće i jedinice lokalne samouprave.
[bookmark: _Toc244201165]5.2. Rokovi za predlaganje i donošenje financijskog plana proračunskih korisnika proračuna Općine Kamanje

Zakonom o proračunu utvrđeni su rokovi u postupku donošenja proračuna. U svrhu poštivanja istih, rokovi za izradu prijedloga proračuna Općine Kamanje za trogodišnje razdoblje utvrđuju se kako slijedi:

a)  Dječji vrtić Kamanje dužan je izraditi prijedlog financijskog plana za 2027. godinu i projekcije za 2028. i 2029. godinu, uputiti ga Upravnom vijeću na usvajanje te osigurati da Upravno vijeće usvoji prijedlog financijskog plana najkasnije do 05.11.2026. godine. Usvojeni prijedlog financijskog plana s obrazloženjem Dječji vrtić Kamanje dužan je dostaviti Jedinstvenom upravnom odjelu Općine Kamanje najkasnije 05.11.2026. godine.
b)  Jedinstveni upravni odjel izradit će nacrt Proračuna Općine Kamanje za 2027. godinu s projekcijama za 2028. i 2029. godinu najkasnije do 10.11.2026. godine. Općinski načelnik utvrdit će prijedlog Proračuna i podnijeti ga Općinskom vijeću na donošenje najkasnije do 15.11.2026. godine, sukladno članku 40. stavku 2. Zakona o proračunu.
c)  Općinsko vijeće Općine Kamanje donosi Proračun za 2027. godinu i projekcije za 2028. i 2029. godinu do kraja 2026. godine, u roku koji omogućuje njegovu primjenu od 01.01.2027. godine, sukladno članku 42. stavku 1. Zakona o proračunu.
d) Ako se financijski plan Dječjeg vrtića Kamanje sadržan u donesenom Proračunu Općine   
Kamanje razlikuje od prijedloga financijskog plana koji je prethodno usvojilo Upravno vijeće, Jedinstveni upravni odjel obavijestit će Dječji vrtić Kamanje o promjenama, a Upravno vijeće će usvojiti financijski plan sadržan u donesenom Proračunu, sukladno članku 38. stavcima 6. i 7. Zakona o proračunu i članku 43. Pravilnika o planiranju u sustavu proračuna.
[bookmark: _Toc244201166]5.3. Izmjene i dopune proračuna

Izmjenama i dopunama proračuna mijenja se isključivo plan za tekuću proračunsku godinu.
Na postupak donošenja izmjena i dopuna proračuna na odgovarajući se način primjenjuju odredbe Zakona o proračunu za postupak donošenja proračuna.
Izmjene i dopune proračuna sastoje se od plana za tekuću proračunsku godinu i sadrže opći i posebni dio te obrazloženje izmjena i dopuna proračuna.
Izmjenama i dopunama proračuna ne mogu se umanjiti rashodi i izdaci ispod razine izvršenja i preuzetih obveza po investicijskim projektima te preuzetih obveza iz ugovora koji zahtijevaju plaćanje u sljedećim godinama.
Ostvareni namjenski prihodi i primici i ostvareni vlastiti prihodi te rashodi i izdaci izvršeni iznad iznosa utvrđenih u proračunu, izmjenama i dopunama proračuna moraju se planirati minimalno na razini ostvarenih prihoda i primitaka, odnosno izvršenih rashoda i izdataka. Uz svake izmjene i dopune proračuna obvezno je izraditi obrazloženja izmjena i dopuna proračuna (općeg i posebnog dijela).
[bookmark: _Toc244201167]5.4. Izmjene i dopune financijskog plana

Sukladno odredbama Zakona o proračunu izmjenama i dopunama financijskog plana mijenja se isključivo usvojeni plan za tekuću proračunsku godinu. 
Na postupak donošenja izmjena i dopuna financijskog plana na odgovarajući se način primjenjuju odredbe Zakona o proračunu za postupak donošenja financijskog plana. 

Izmjenama i dopunama financijskog plana ne mogu se umanjiti rashodi i izdaci ispod razine izvršenja i preuzetih obveza po investicijskim projektima te preuzetih obveza iz ugovora koji zahtijevaju plaćanje u sljedećim godinama. 

Ostvareni namjenski prihodi i primici i ostvareni vlastiti prihodi te rashodi i izdaci izvršeni iznad iznosa utvrđenih u financijskom planu, izmjenama i dopunama financijskog plana moraju se planirati minimalno na razini ostvarenih prihoda i primitaka, odnosno izvršenih rashoda i izdataka. 

Uz svake izmjene i dopune financijskog plana obvezno je izraditi obrazloženja izmjena i dopuna financijskog plana (općeg i posebnog dijela). 

Podsjećamo da je izmjene i dopune financijskog plana proračunskog korisnika moguće izraditi na sljedeće načine: 
· Kada je riječ o promjenama u financijskom planu proračunskih korisnika koje su vezane uz financiranje iz izvora općih prihoda i primitaka, odnosno iz nadležnog lokalnog proračuna, izmjene i dopune financijskog plana proračunskog korisnika nisu moguće bez suglasnosti Općine Kamanje. 
· Izmjene i dopune financijskog plana proračunskog korisnika vezane uz „fleksibilne“ izvore (vlastite i namjenske prihode i primitke) moguće je provesti bez prethodne suglasnosti Općine Kamanje a izmjene i dopune se uključuju u proračun Kamanje sa slijedećim izmjenama i dopunama i uz prethodno postupanje koje je uređeno odlukom o izvršavanju proračuna Općine Kamanje za tekuću godinu.
[bookmark: _Toc244201168]5.6. Transparentnost proračuna

U skladu s Zakonom o proračunu propisana je obveza objave dokumenata i informacija o trošenju sredstava. Kako bi se osiguralo ostvarenje načela transparentnosti i slobodan pristup informacijama kao i njihovo povezivanje, preuzimanje i ponovno korištenje materijali vezani uz proračun i njegove izmjene objavljuju se u formatu pogodnom za daljnju obradu (word i excel).

Sukladno odredbama članka 144. Zakona o proračunu u nastavku navodimo obaveze vezano za transparentnost:
· Proračun i izmjene i dopune proračuna, odluka o privremenom financiranju, odluka i izmjene i dopune odluke o izvršavanju proračuna jedinica lokalne i područne (regionalne) samouprave, polugodišnji i godišnji izvještaj o izvršenju proračuna objavljuju se na mrežnim stranicama Općine Kamanje,
· Financijski plan i izmjene i dopune financijskog plana, polugodišnji i godišnji izvještaj o izvršenju financijskog plana proračunskog korisnika objavljuje se na njegovim mrežnim stranicama, odnosno na mrežnim stranicama Općine Kamanje,
· ako proračunski korisnik nema svoje mrežne stranice, Opći i posebni dio proračuna, odluka o izvršavanju proračuna Općine Kamanje, izmjene i dopune proračuna te izmjene i dopune odluke o izvršavanju proračuna, odluka o privremenom financiranju te opći i posebni dio polugodišnjeg i godišnjeg izvještaja o izvršenju proračuna objavljuju se u službenom glasilu Općine Kamanje,
· Vodič za građane o proračunu, izmjenama i dopunama proračuna te polugodišnjem i godišnjem izvještaju o izvršenju proračuna objavljuje se na mrežnim stranicama Općine Kamanje.

U skladu sa dosadašnjom praksom, a vezano za transparentnost proračuna, Općina Kamanje objavljuje na svojim mrežnim stranicama:
· prijedlog proračuna, izglasani proračun, izmjene i dopune proračuna, proračunski vodič, polugodišnji i godišnji izvještaji o izvršenju proračuna,
· pri objavi prijedloga proračuna, izglasanog proračuna te izmjena i dopuna proračuna objavljuje se kompletan sadržaj tih proračunskih dokumenata (opći i posebni dio proračuna),
· usvojeni proračuni objavljuju se, za proračunsku godinu i za sljedeće dvije godine na drugoj razini računskoga plana (na razini skupine).

6. [bookmark: _Toc244201169]NOVI PRORAČUNSKI PROPISI

Temeljem odredbi Zakona o proračuna tijekom 2023. i 2024. godine doneseno je nekoliko podzakonskih propisa koje je potrebno uvažiti prilikom izrade financijskih planova i proračuna.

· Pravilnik o planiranju u sustavu proračuna (NN br. 01/24) – sastavni dio pravilnika su prilozi kojima se daje format izgleda i sadržaja općeg i posebnog dijela proračuna JLPRS i financijskog plana proračunskog korisnika JLPRS te prilozi kojima se daje format izgleda i sadržaja izmjena i dopuna proračuna i financijskih planova.
· Pravilnik o proračunskim klasifikacijama (NN br. 4/24 i 122/25)
· Pravilnik o proračunskom računovodstvu i Računskom planu (NN br. 158/23 i 154/24)
· Pravilnik o korištenju sredstava Europske unije (NN br. 44/24)
· Uredba o načinu ocjene i postupku odobravanja investicijskih projekata (NN br. 158/23)

[bookmark: _Toc244201170]7. DOSTAVA DOKUMENATA I UNOS PODATAKA
[bookmark: _Toc244201171]7.1. Dostava proračunskih dokumenata Ministarstvu financija i Državnom uredu za reviziju
U 2027. godini Općina Kamanje dužna je Ministarstvu financija na adresu lokalni.proracuni@mfin.hr  poslati poveznicu na propisane proračunske dokumente objavljene u službenom glasilu te iste paralelno učitati u RKPFI aplikaciju u propisanom CSV formatu, u roku od 15 dana od dana njihova stupanja na snagu, odnosno 15 dana nakon donošenja od strane predstavničkog tijela, u skladu s Uputama Ministarstva financija za razdoblje 2027. - 2029.
Godišnji izvještaj o izvršenju proračuna dostavlja se i Državnom uredu za reviziju u roku od 15 dana nakon donošenja. Ako predstavničko tijelo godišnji izvještaj ne donese, dostavlja se u roku od 60 dana od dana njegova podnošenja predstavničkom tijelu. Dokumente nije potrebno dostavljati u papirnatom obliku.

7.2. Struktura i format podataka za RKPFI aplikaciju

Proračunski dokumenti moraju biti strukturirani u skladu s Pravilnikom o planiranju u sustavu proračuna i Pravilnikom o proračunskim klasifikacijama. Razdjel se označava s 3 znamenke, glava s 5 znamenki, program s 4 znamenke, a aktivnost/tekući/kapitalni projekt slovom A, T ili K i 6 znamenki. Izvori financiranja, funkcijska i ekonomska klasifikacija moraju biti usklađeni s važećim propisima. Proračun sadrži izvršenje t-2, tekući plan t-1, plan t te projekcije t+1 i t+2.

7.3. Dostava Ministarstvu financija radi nadzora zakonitosti

Proračun, odluka o izvršavanju proračuna, izmjene i dopune proračuna te izmjene i dopune odluke o izvršavanju proračuna dostavljaju se Ministarstvu financija radi nadzora zakonitosti u roku od 15 dana od dana stupanja na snagu, na adresu nadzor.zakonitosti@mfin.hr , u PDF formatu s potpisom odgovorne osobe i pečatom. Za ovu dostavu ne šalje se poveznica, već sami dokumenti.

7.4. Dostava ugovora i izvješća o zaduženju, jamstvima i suglasnostima

Skenirani ugovori o zaduženju dostavljaju se Ministarstvu financija na adresu lokalni.proracuni@mfin.hr u propisanom roku. Od 2026. godine izvješća o zaduženju, danim jamstvima i suglasnostima više se ne dostavljaju na Obrascu IZJS, nego u Excel formatu.
7.5. Jedinstveni račun proračuna
Sukladno članku 50. Zakona o proračunu, Općina Kamanje posluje preko jedinstvenog računa proračuna na kojem se ostvaruju svi priljevi i izvršavaju svi odljevi proračuna i proračunskog korisnika. Dječji vrtić Kamanje, neovisno o poslovanju preko jedinstvenog računa, zadržava odgovornost ravnatelja za poslovanje ustanove, pravodobnu i potpunu naplatu prihoda te izvršavanje rashoda u skladu s proračunskim propisima i usvojenim financijskim planom.


8. [bookmark: _Toc244201172]ZADUŽIVANJE JEDINICA LOKALNE I PODRUČNE (REGIONALNE) SAMOUPRAVE PREMA ZAKONU O PRORAČUNU

U skladu s Zakonom o proračunu, propisano je da se jedinica lokalne i područne (regionalne) samouprave, osim za investiciju koja se financira iz njezina proračuna, može zadužiti i za kapitalne pomoći trgovačkim društvima i drugim pravnim osobama u većinskom vlasništvu ili suvlasništvu jedinice lokalne i područne (regionalne) samouprave te za realizaciju investicije koja se sufinancira iz fondova Europske unije kao i za investicije, odnosno projekte, čija je realizacija utvrđena posebnim propisima, a kojima se stvara obveza sudjelovanja jedinica lokalne i područne (regionalne) samouprave.
Zakonom se također omogućava zaduživanje jedinica lokalne i područne (regionalne) samouprave za financiranje obveza na ime povrata neprihvatljivih troškova koji su bili sufinancirani iz fondova Europske unije.
Također, Zakonom je propisano da se u iznos ukupne godišnje obveze (najviše do 20 posto ostvarenih proračunskih prihoda u godini koja prethodi godini u kojoj se jedinica zadužuje/daje jamstvo/suglasnost) uključuju dospjele obveze iskazane u zadnjem raspoloživom financijskom izvještaju dok je u starom zakonu bilo propisano da u izračun ulaze dospjele nepodmirene obveze iz prethodnih godina.
Zakonom o proračunu dodatno je uređen proces zaduživanja jedinica lokalne i područne (regionalne) samouprave za projekte sufinancirane iz fondova Europske unije. Propisano je da u izračun godišnje obveze jedinice lokalne i područne (regionalne) samouprave ne ulazi iznos zaduživanja jedinice lokalne i područne (regionalne) samouprave za projekte sufinancirane iz fondova Europske unije do iznosa ukupno prihvatljivog troška projekta sufinanciranog iz fondova Europske unije.
Zakon o proračunu propisuje da se izvanproračunski korisnici jedinica lokalne i područne (regionalne) samouprave i ostale pravne osobe u većinskom vlasništvu ili suvlasništvu jedinica lokalne i područne (regionalne) samouprave (izuzev ustanova), u svrhu efikasnijeg upravljanja likvidnošću, mogu dugoročno zadužiti i za namjene koje nisu vezane isključivo za investiciju.
Navedeno zaduživanje se ne uključuje u opseg zaduživanja jedinice lokalne i područne (regionalne) samouprave, osim u slučaju kada jedinica lokalne i područne (regionalne) samouprave daje jamstvo za dugoročno zaduživanje svog izvanproračunskog korisnika, odnosno pravne osobe u svom većinskom vlasništvu ili suvlasništvu.

